《唐氏宅观牡丹》
清代·姚培谦

槐阴寂寂柳绵舞，我来看花不问主。主人不拒客无言，径坐花问日正午。

万须千萼自低昂，老屋数问成锦坞。怒苞尽决艳阳天，一片欲飞笑齿龋。

东轩老藤百年物，蛟蟠斗拱飘缨组。紫幔高张尘不到，似为美人设琼宇。

自昔名花海上多，十室有花居四五。即今异种悲零落，几丛深色千金估。

颇闻近有易主花，主人别花辞以窭。此花泣谢主人去，群花伤心不复吐。

花乎花乎尔有神，不须绮席与锦茵。但愿年年常此一相见，春雨春晴岂足论。

作者简介：（1693—1766）江苏华亭人，字平山。诸生。雍正问被荐，不赴。好交游，喜刻巾箱小本。纂有《类腋》、《春秋左传杜注辑》、《唐宋八家诗钞》等。著有《古文斫》、《楚辞节注》、《李义山诗集笺注》、《松桂读书堂集》等。